ddrg/super_eurlex huggingface dataset:
A.

arvestades Venezuelas praegu valitseva olukorra tõsidust; arvestades, et alates 12. veebruarist 2014 on üliõpilaste eestvedamisel kogu Venezuelas toimunud rahumeelsed meeleavaldused, mis on viinud surmava vägivallani, mille tagajärjel on hukkunud vähemalt 13 inimest, üle 70 on saanud vigastada ja sajad inimesed on vahistatud; arvestades, et üliõpilaste nõudmised on seotud president Maduro valitsuse suutmatusega lahendada kõrge inflatsiooni, kuritegevuse ja esmatarbekaupade nappuse probleeme, samuti süveneva korruptsiooniga ja meedia ja demokraatliku opositsiooni hirmutamisega; arvestades, et valitsus on süüdistanud defitsiidis „sabotööre“ ja „korrumpeerunud kasuminäljas ärimehi“; arvestades, et Venezuela on riik, millel on Ladina-Ameerika suurimad energiavarud;
28.

märgib, et teoste mõningasele reaalajas kättesaadavusele vaatamata jätkub endiselt allalaadimine, salvestamine ja isiklikuks tarbimiseks koopiate tegemine; on seisukohal, et seetõttu on isiklikuks tarbimiseks kopeerimise maksustamise süsteem veebikeskkonnas endiselt aktuaalne; rõhutab aga, et juhul, kui autoriõigustega kaitstud töö kopeerimine teistele andmekandjatele ja seadmetele ei ole lubatud, tuleks alati eelistada litsentsimise korda, mis on kõigile õiguste valdajatele kasulik;
D.

arvestades, et Genfi konventsioonide I lisaprotokolli artikli 51 lõikes 2 on sätestatud, et vägivallateod või ähvardused, mille peamine eesmärk on külvata tsiviilelanikkonna seas hirmu, on keelatud;
5.

palub komisjonil esitada kogu ELi hõlmav strateegia ja tegevuskava võitluseks naistevastase vägivalla vastu, nagu on ette nähtud 2010. aastal Stockholmi programmi rakendamise tegevuskavas eesmärgiga saavutada vabadusel, turvalisusel ja õigusel rajaneval alal naiste isikupuutumatuse, võrdsuse (ELi lepingu artikkel 2) ja heaolu (ELi lepingu artikli 3 lõige 1) konkreetne ja tõhus kaitse, pannes erilist rõhku ennetustööle, et parandada naiste teadlikkust oma õigustest ning suurendada ka meeste ja poiste (juba alates väga varajasest east) teadlikkust seoses naiste füüsilise ja psühholoogilise terviklikkuse austamisega ning rõhutades vajadust pakkuda politsei- ja õigusasutustele asjakohaseid koolitusi, kus võetakse arvesse soolise vägivalla eripära, ning julgustab liikmesriike võtma arvesse ohvrite abistamist oma elu uuesti ülesehitamisel ja enesekindluse taastamisel, et nad ei satuks uuesti haavatavuse või sõltuvuse olukorda; märgib, et sellises strateegias tuleks pöörata erilist tähelepanu haavatavatele rühmadele, näiteks eakatele, puuetega inimestele, sisserändajatele ning LGBT inimestele (lesbid, geid, biseksuaalid ja transsoolised inimesed), ning et see peaks hõlmama ka meetmeid, millega toetatakse vägivalda kogema pidanud lapsi ja tunnistatakse sellised lapsed kuriteo ohvriteks;
20.

tuletab meelde, et kuigi on olemas selged tõendid selle kohta, et ühtekuuluvuspoliitika rakendamist on kiirendatud ja et selle poliitikavaldkonna programmid on andnud märkimisväärse panuse paljudesse valdkondadesse, mis vajavad investeeringuid majanduse moderniseerimiseks ja konkurentsivõime tõstmiseks (näiteks teadus- ja arendustegevus, VKEde toetamine, taasindustrialiseerimine, sotsiaalne kaasamine ning haridus ja koolitus), on osade liikmesriikide puhul oht, et nad ei rakenda oma programme enne käesoleva programmitöö perioodi lõppu; nõuab seoses sellega, et komisjon analüüsiks põhjalikult madala kasutusmäära põhjuseid, ja palub liikmesriikidel tagada kaasrahastamismäär vahendite rakendamise kiirendamiseks;
42.

rõhutab, et maksekohustuste assigneeringute madal tase ja jäik maksete ülemmäär on ELi eelarve puhul jätkuvalt tõsiseks probleemiks, millel on eriti negatiivsed tagajärjed majanduse elavdamise jaoks, sest hilinenud maksed on kahjulikud eelkõige otseste abisaajate jaoks; rõhutab ka seda, et nimetatud maksete madal tase ELi 2014. aasta eelarves on täielikult vastuolus kaas-seadusandjate poolt kokku lepitud meetmetega, mille eesmärk on tõsta ajutiselt ELi kaasrahastamise määra ühise juhtimise alla kuuluvate ELi programmide puhul liikmesriikides, kellel on või võivad tekkida tõsised raskused finantsstabiilsusega; tuletab meelde vajadust tagada eelarve täitmist silmas pidades maksete korrapärane areng, et vältida täitmata kulukohustuste mis tahes ebatavalist ülekandumist 2015. aasta eelarvesse ning kasutada sellega seoses vajaduse korral mitmeaastase finantsraamistiku määruses sisalduvaid erinevaid paindlikkusmehhanisme; kavatseb jätkata maksete üldise olukorra põhjalikku jälgimist, eriti seoses väga suure maksete kogusummaga, mida on vaja eelmise mitmeaastase finantsraamistiku programmide lõpuleviimiseks;
5.

juhib tähelepanu sellele, et liidu eelarve koostamisel lähtutakse jätkuvalt tegevuspõhisest eelarvestamisest; peab murettekitavaks kontrollikoja 2012. aasta aruandes esitatud järeldust, et ELi eelarve paljude valdkondade õigusraamistik on keeruline ja tulemustele ei keskenduta piisavalt; peab ühtlasi kahetsusväärseks, et põllumajanduse ja ühtekuuluvuse kohta programmitöö perioodiks 2014–2020 esitatud ettepanekud on peamiselt sisendipõhised (kulutustele suunatud) ja seega suunatud ikka pigem eeskirjade täitmisele kui tulemuslikkusele;
A.

arvestades, et kalanduses ja vesiviljeluses ei tunnustata naiste tööd ja et see jääb üldjuhul märkamata, hoolimata sellest, et naiste tööl on märkimisväärne majanduslik lisaväärtus ja et see aitab kaasa paljude Euroopa piirkondade, eelkõige kalapüügist sõltuvate alade sotsiaalsele, majanduslikule ja keskkonnaalasele jätkusuutlikkusele;
6.

märgib, et praegune SVLK võimaldab tunnistada metsaraie seaduslikuks ka siis, kui põlisrahvaste ja kohalike kogukondade maakasutuse õigusega seotud nõudeid ei ole rahuldatud ning/või nõuetekohast hüvitist ei ole makstud, kui see on asjakohane; palub, et komisjon nõuaks Indoneesia valitsuselt tungivalt tagada, et seaduslikkuse kontrollimisel võetakse arvesse traditsiooniliste kogukondade õigust metsadele, põlisrahvaste ja kohalike kogukondade vaba, eelnevat ja teadlikku nõusolekut, ja vajaduse korral hüvitist metsamaadele juurdepääsu kadumise eest, ja et kontrolliasutustele antakse volitus hinnata, kas ettevõtted on kohalikest maakasutusõigustest kinni pidanud ja kas maa on seadusega määratletud;
40.

kutsub ametiasutusi üles uurima tõsiseid kaevandussektoriga seotud korruptsioonisüüdistusi ja võtma isikuid kohtulikule vastutusele, külmutama rahalised vahendid või keelduma tehingute läbiviimisest, kui selliste meetmete võtmine on asjakohane; nõuab, et korruptsiooniriskide hinnangutes käsitletaks ka vara konfiskeerimise ja konfiskeeritud vara edasimüümise protsessi, üksikisikute või ettevõtjate vahendajatena osalemist „kontsessioonide vahetamises“ (eelkõige kui need vahendajad omavad teadaolevalt sidemeid valitsusasutustega), varade müüki nende väärtusest odavamalt ning varade pakkumiseta müüki (eelkõige kui need varad on majanduse seisukohast võtmetähtsusega või olukordades, kus muidu on ette nähtud pakkumismenetlus); kutsub ametiasutusi üles tagama, et nende varade lõppostjad oleksid vastutavad nende äripartneriteks olnud vahendajate tegevuse eest;
9.

rõhutab, et EL ei tohiks luua kattuvaid ja vastuolulisi vastutuseeskirju; juhib tähelepanu sellele, et enamikus liikmesriikides on üleujutuste ja muude loodusõnnetuste jaoks olemas mingil kujul kindlustusepõhine süsteem; märgib, et seda süsteemi saab täiendada erakindlustusega katmata varade hüvitamisega riiklikust fondist ning et riiklikest fondidest võib hüvitada ka selliseid kindlustuslepingust tulenevaid nõudeid, mis ületavad piirsummasid, või muud erandlikult suurt kahju; on peale selle seisukohal, et liikmesriik võib osaleda kahju hüvitamises, pakkudes edasikindlustust; on aga seisukohal, et need süsteemid erinevad siiski paljuski ja et nende ühtsustamine ei ole mõistlik või vajalik;
30.

toonitab, et kaubandusvaidluste lahendamise protsessid peavad olema läbipaistvad, vabad poliitilisest sekkumisest ning tuginema õigusriigi põhimõttele, et ettevõtluskeskkond veelgi paremaks muutuks; soovitab kiiresti lahendada alumiiniumitehasega KAP seotud vaidluse; rõhutab, et kõik erastamised peaksid toimuma ausalt, hoolikalt, läbipaistvalt ja korrapäraselt; juhib tähelepanu riigiabiga seotud probleemidele ning nõuab läbipaistvust ja säästvust riigiabi kasutamisel, nii et see oleks kooskõlas liidu õigustiku ning stabiliseerimis- ja assotsieerimislepinguga; peab kiiduväärseks valitsuse jõupingutusi tegeleda kasvava riigivõla ja suure struktuurse eelarvepuudujäägi küsimusega; nõuab, et võetaks uusi meetmeid, et tagada IPA maaelu arengu programmi edaspidine rakendamine ning töötada välja vee kvaliteeti käsitlevad õigusaktid, mis oleksid kooskõlas liidu õigustikuga;
55.

märgib, et EKP roll ei ole piisavalt määratletud, nagu on sätestatud määruses (EL) nr 472/2013 ja ESMi lepingus – nimelt peaks komisjon tegema EKPga koostööd, jättes seega EKP-le nõuandva rolli; märgib, et eurorühm on palunud EKP kaasamist viimase ekspertteadmiste tõttu, täiendamaks teiste troika partnerite teadmisi, ning et Euroopa Kohus otsustas Pringle’i kohtuasjas, et EKP-le Euroopa stabiilsusmehhanismi asutamislepinguga antud ülesanded on kooskõlas mitmesuguste ülesannetega, mille annavad EKP-le ELi toimimise leping ja EKPSi põhikiri [ja EKP], juhul kui teatud tingimused on alaliselt täidetud; juhib tähelepanu asjaolule, et EKP osalemine troika tegevuses on eurorühma otsustada, kuid tuletab meelde, et Euroopa Liidu toimimise lepinguga on EKP volitused piiritletud rahapoliitika ja finantsstabiilsusega ning et aluslepingutega ei ole ette nähtud EKP osalemine eelarve-, fiskaal- ja struktuuripoliitikas; tuletab meelde, et Euroopa Liidu toimimise lepingu artiklis 127 on sätestatud, et ilma et see piiraks eesmärki säilitada hindade stabiilsus, toetab EKPS liidu üldist majanduspoliitikat, selleks et aidata kaasa liidu eesmärkide saavutamisele, nagu need on esitatud Euroopa Liidu lepingu artiklis 3;
rõhutab, et NATO ballistiliste rakettide tõrje kava ei ole mingil moel suunatud Venemaa vastu ja et NATO on valmis tegema Venemaaga koostööd, mis põhineb kahe sõltumatu ballistiliste rakettide tõrje süsteemi – NATO ja Venemaa süsteemi koostööl; rõhutab asjaolu, et toimiv koostöö Venemaaga võiks anda konkreetset kasu, kuid see peab toimuma täieliku vastastikkuse ja läbipaistvuse alusel, kuna vastastikuse usalduse suurendamine on koostöö järk-järguliseks arendamiseks väga oluline; märgib sellega seoses, et kui Venemaa toob oma raketid NATO ja ELi piiridele lähemale, on sellel kahjulik mõju;
J.

arvestades, et komisjoni väljendatud kavatsus käsitleda vajadust konkreetsete nanomaterjalidega seotud märgistusnõuete järele seoses liidu loendites olevate toidu lisaainetega uuesti hindamise kava raames on asjakohatu, kuna sellega aetaks segi ohutusküsimused üldiste märgistamisnõuetega tarbija teavitamiseks; arvestades, et see näitab ka asjaolu, et komisjon kahtleb konkreetse nanomaterjalide märgistuse vajaduses, mis on vastuolus toidualase teabe esitamise määruse artikli 18 lõikega 3; arvestades, et toidu lisaaine kas on või ei ole nanomaterjal ja märgistusnõudeid tuleb kohaldada kõigi lubatud nanomaterjalidest toidu lisaainete puhul, sõltumata nende kasutustingimustest või muudest üksikasjadest;
B.

arvestades, et Venemaad toetavad relvastatud isikud ja Vene sõjaväelased on võtnud Krimmi pealinnas Simferopolis oma valdusesse tähtsamad hooned, samuti olulised Ukraina rajatised ja Krimmi poolsaare strateegiliselt tähtsad objektid, sealhulgas vähemalt kolm lennujaama; arvestades, et suurem osa poolsaarel asuvatest Ukraina sõjaväeüksustest on ümber piiratud, kuid on keeldunud relvi loovutamast; arvestades, et pärast kriisi algust on Ukrainasse saadetud märkimisväärsel arvul täiendavaid Vene sõdureid;
23.

märgib, et keskkonnaalased küsimused on petitsiooni esitajate jaoks jätkuvalt prioriteetsed teemad, mis rõhutab asjaolu, et liikmesriikides esineb selles valdkonnas endiselt puudujääke; täheldab, et paljudes petitsioonides keskendutakse rahvatervisele, s.o jäätmekäitlusele, joogivee ohutusele, tuumaenergiale ja kaitse all olevatele loomadele; märgib, et paljud petitsioonid on seotud uute ja kavandatavate projektidega, mis suurendavad eespool nimetatud valdkondi mõjutavaid ohte; tuletab meelde, et kuna liikmesriigid üritavad nende olukordadega tegeleda, on selge, et püsiva lahenduse leidmine on endiselt takistatud; juhib tähelepanu Tarantos asuva ILVA terasetehase juhtumile, mis valmistab suurt muret tulenevalt keskkonnatingimuste ja kohalike elanike tervisega seotud olukorra tõsisest halvenemisest; palub komisjonil tungivalt kasutada tema käsutuses olevaid mehhanisme nii palju kui võimalik, et tagada, et Itaalia ametiasutused täidaksid viivitamatult ELi keskkonnaalaseid õigusakte;
29.

tunnustab hiljuti vastu võetud seadust, millega lubatakse erakoolides õppivatel Saudi Araabia tüdrukutel spordiga tegeleda, kuid peab samas kahetsusväärseks, et see ei puuduta riiklikes koolides õppivaid tüdrukuid; tunneb samuti heameelt naissoost ülikoolilõpetajate suure arvu üle, mis on nüüd suurem kui meessoost lõpetajate arv, ning julgustab valitsust suurendama jõupingutusi naiste hariduse edendamisel; rõhutab siiski, et kuigi Saudi Araabia naised moodustavad riigi ülikoolilõpetajatest 57 %, on üle 15aastaste Saudi Araabia naiste tööhõive vaid 18 %, mis on maailmas üks madalamaid näitajaid; kutsub seega Saudi Araabia valitsust üles naiste haridust üle vaatama ja reformima, et suurendada nende osalemist majanduses, tagada suurem keskendumine ettevõtluspädevuse edendamisele ja lisaks sellele kõrvaldada regulatiivse keskkonna soospetsiifilised probleemid, selleks et parandada naiste juurdepääsu ettevõtete tegevuslitsentside andmisega seotud avalikele teenustele; väljendab heameelt ühiseid koolitusi korraldava riikliku organisatsiooniga koos loodud koolitusprogrammi üle, mille eesmärk on valmistada tütarlapsi ette tööturule sisenemiseks, ning rõhutab Saudi Araabia ametivõimude tehtud jõupingutusi, mis on seotud haridustingimuste parandamisega tütarlaste jaoks ja võimaluste laiendamisega tavaliselt meestele reserveeritud uutes sektorites;
A.

arvestades, et terrorirünnakud, relvade levik, välismaiste ja Egiptuse džihaadi võitlejate sisseimbumine ning osa Siinai kohalike elanike radikaliseerumine on tekitanud Egiptuse, Iisraeli ja teiste piirkonna riikide jaoks järjest suuremaid julgeolekuprobleeme; arvestades, et alates endise presidendi Mohamed Morsi kukutamisest 2013. aasta juulis on julgeolekuolukord Siinail kiiresti halvenenud – mitmed ekstremistlikud rühmitused destabiliseerivad julgeolekutingimusi ja toime on pandud üle 250 terrorirünnaku (enamik Egiptuse julgeolekujõudude ja nende rajatiste vastu), milles on surma saanud üle 100 inimese, kellest enamik on politseitöötajad ja sõjaväelased; arvestades, et terrorirünnakud Suessi kanali piirkonnas ja gaasijuhtmete vastu on samuti suureks mureallikaks;
K.

arvestades, et idapartnerluse riigid püüdlevad endiselt poliitilise arengu poole ja et partnerlus ELiga on tuginenud nende enda poliitilisel tahtel, kuid see on osutunud muudatuste ja reformide jaoks ebapiisavaks tõukejõuks, vaatamata idapartnerluse riikide elanike selgetele Euroopaga seotud püüdlustele; arvestades, et hiljutised arengud idapartnerluse riikides ning Vilniuse tippkohtumise tulemus väljendavad vajadust tugevdada idapartnerluse strateegilist olemust ja teha suuremaid jõupingutusi, et edendada ja suurendada teadlikkust assotsieerimislepingute vastastikusest kasust ning osutavad sellele, et need riigid on oma suveräänsete otsuste tegemisel endiselt kaitsetud kolmandate riikide suure surve ja väljapressimise ees; arvestades, et idapartnerluse riigid peavad olema vabad ja suveräänsed, et kasutada täielikult oma õigust otsustada ise oma tuleviku üle, ilma et neile saaksid osaks põhjendamatu väline surve, ähvardused või hirmutamine; arvestades, et igal riigil on suveräänne õigus liituda iga rahvusvahelise organisatsiooni või liiduga ja määratleda oma tulevikku ilma igasuguse välise mõjutamiseta;
5.

nõuab, et Taist imporditud tuunikalakonservidele ja teistele kalatoodetele kehtiksid võimalikult suures ulatuses samad konkurentsitingimused, mis ELi päritolu kalatoodetelegi; on seisukohal, et see nõue tähendab eelkõige seda, et vabakaubandusleping peab sisaldama ka põhjapanevat kaubanduse ja säästva arengu alast peatükki, millega Tai kohustuks austama, edendama ja rakendama ILO põhikonventsioonides sätestatud rahvusvaheliselt tunnustatud tööõiguse põhireegleid, sh sunniviisilise töö ja laste tööga seonduvaid reegleid; on lisaks seisukohal, et tuleks rangelt tagada inimõiguste austamine, keskkonnakaitse, kalavarude säilitamine ja säästev kasutamine, samuti ebaseadusliku, teatamata ja reguleerimata kalapüügi vastane võitlus ning ELi sanitaar- ja fütosanitaareeskirjade järgimine; on sellega seoses arvamusel, et komisjon peaks Euroopa Parlamendile regulaarselt aru andma, kuidas Tai eespool mainitud kohustusi täidab;
62.

kordab, et oluline on ELi jätkuv toetus ÜRO inimõiguste ülemvoliniku büroo sõltumatuse kaitsmisel, et tagada selle ülesannete tulemuslik ja erapooletu täitmine; toonitab, et ÜRO inimõiguste ülemvoliniku büroo erapooletuse ja toimimise jaoks on oluline tagada piisav rahastamine, eelkõige pidades silmas kujunevatest olukordadest tingitud praegust vajadust avada ÜRO inimõiguste ülemvoliniku büroo uusi piirkondlikke büroosid; rõhutab, et tähtis on tagada piisav rahastamine, et katta lepingute alusel loodud organite üha suurenevat töökoormust; kutsub ELi üles võtma juhtrolli, et tagada lepingute alusel loodud organite süsteemi tõhus toimimine, sh piisav rahastamine;
A.

arvestades, et kriminaalõiguse valdkonnas suurendab hindamine vastastikust usaldust, ja arvestades, et vastastikune usaldus on vastastikuse tunnustamise vahendite tulemuslikuks rakendamiseks keskse tähtsusega; arvestades, et Stockholmi programmis on mainitud hindamist kui üht peamist integratsioonivahendit vabadusel, turvalisusel ja õigusel rajaneval alal;
25.

märgib, et see väga vähene maa, mis Aafrikas on registreeritud (10 %), on registritesse kantud vananenud ekslike süsteemide järgi; rõhutab asjaolu, et vastavalt Maailmapanga hinnangutele (5) on 27 riiki, mis on viimase seitsme aasta jooksul oma registreid moderniseerinud, vähendanud omandi üleminekuks kuluvat aega poole võrra, suurendades seega läbipaistvust, vähendades korruptsiooni ja lihtsustades maksude kogumist; rõhutab, et arenguriikides maaregistrite loomine ja parandamine peaks olema arengupoliitika eriti tähtis prioriteet;
23.

palub lisaks Euroopa välisteenistusel, komisjonil ja nõukogul tagada, et ELi Pakistani poliitika oleks konteksti asetatud ja moodustaks osa laiemast piirkondlikust strateegiast, toetades ühtlasi ELi huve kogu Lõuna- ja Kesk-Aasias; peab oluliseks, et ELi kahepoolsed suhted Pakistani ja naaberriikidega, eelkõige India, Hiina ja Iraaniga, aitaksid ka arutada Afganistani olukorda puudutavat poliitikat ja seda koordineerida, et oleks tagatud sihipärane lähenemisviis; rõhutab, et sellega seoses on vaja tõhustada ELi ja USA poliitika koordineerimist ja dialoogi piirkondlikes küsimustes;
22.

märgib, et VKEdel on ELi seemneturu ja sordiaretuse valdkonnas oluline osa nende märkimisväärse panuse tõttu kaubanduslikku sordiaretusse, ning juhib tähelepanu nende oskusele muuta teadusuuringud ja teadmised uuteks kaubanduslikeks toodeteks; juhib tähelepanu, et kuna sordiaretus muutub üha teadusmahukamaks ja kõrgtehnoloogilisemaks valdkonnaks, siis võivad vajalikud kulutused ja vahendid uute sortide aretamiseks ja turustamiseks saada väiksematele ettevõtetele takistuseks; on arvamusel, et sordikaitse piisav kestus ja täielik juurepääs teadusuuringute tulemustele aitaks märkimisväärselt võrdsustada nende võimalusi, ning rõhutab, et on äärmiselt oluline, et nendesse ettevõtetesse investeerimine ELis ka edaspidi säiliks;
45.

juhib tähelepanu sellele, et majanduslikud probleemid ja vaesus on peamised noorte naiste ja alaealiste tütarlaste prostitutsiooni põhjused ning et soopõhised ennetusstrateegiad, liikmesriikides ja kogu Euroopas läbiviidavad kampaaniad, mis on eelkõige suunatud sotsiaalselt tõrjutud kogukondadele, samuti haavatavamatele isikutele (nagu puuetega inimesed ja lastekaitsesüsteemi kuuluvad noored), vaesuse vähendamise ja teadlikkuse suurendamise meetmed nii seksiteenutse ostjate kui ka nende pakkujate hulgas ning parimate tavade vahetamine on peamised vahendid naiste ja alaealiste tütarlaste, eriti noorte sisserännanute, seksuaalse ärakasutamise vastu võitlemiseks; soovitab, et komisjon viiks läbi inimkaubanduse vastase nädala;
55.

rõhutab vajadust jätkata POSEI programmi, mis on ennast tõestanud ja on äärepoolseimate piirkondade tegeliku olukorraga kohandatud, kuid programm on pidevalt alarahastatud ja see probleem tuleb kiiresti lahendada; rõhutab sellega seoses vajadust eraldada POSEI programmile vajalikud vahendid selleks, et aidata äärepoolseimate piirkondade tootjatel tulla toime liberaliseerimise mõjuga, mis on ette nähtud mitmes sektoris ja seotud ELi poliitikaga ning rahvusvaheliste lepingute sõlmimisega muu hulgas piima-, suhkru-, rummi-, liha- ja banaanisektoris; rõhutab ühtlasi äärepoolseimate piirkondade kõigi põllumajandustoodete majanduslikku, sotsiaalset ja keskkonnaalast tähtsust; toetab POSEI meetmete säilitamist eraldiseisvas ja sõltumatus raamistikus;
43.

ergutab komisjoni astuma tõhusamaid samme, et propageerida portaali „Teie Euroopa“ kui vahendit ettevõtjatele ja suurendada selle nähtavust, kasutades selleks muu hulgas paremini ära sotsiaalmeedia võimalused; on seisukohal, et asjakohase brändimise ja SOLVITi kaasamise kaudu peaks portaal „Teie Euroopa“ muutuma ühtseks kontaktpunktiks Euroopa tarbijatele ja ettevõtjatele probleemide korral ja teabe leidmisel; on veendunud, et niisugune ühtne kontaktpunkt võiks olla kodanikele ja ettevõtjatele lähtepunktiks ja hõlbustada nende juurdepääsu mitmesugustele teabevahenditele ja konkreetsetele probleemide lahendamise mehhanismidele, sealhulgas SOLVITile;
13.

on sellega seoses arvamusel, et ELi ja Ukraina vaheline viisavabadusleping on võimalus reageerida viimasel ajal meelt avaldanud Ukraina kodanikuühiskonna ja üliõpilaste taotlustele; juhib tähelepanu, et see leping edendaks kodanikuühiskondade läbikäimist ja inimestevahelisi kontakte, mis suurendaks vastastikust mõistmist ja tihendaks majandussuhteid; palub komisjonil esitada ettepanek lisada Ukraina nende kolmandate riikide nimekirja, kelle kodanikud on viisanõudest vabastatud; palub liikmesriikidel täiel määral rakendada kehtivat viisalihtsustuslepingut, et hõlbustada eelkõige üliõpilaste ja teadlaste pääsu Euroopa Liitu;
111.

palub komisjonil tõhusamalt kontrollida ja tagada, et liikmesriigid rakendaksid kindlalt ELi õigusakte; on seisukohal, et see peab olema poliitiline prioriteet, pidades silmas laia lõhet, mis valitseb sageli Euroopa tasandil vastuvõetud poliitika ja selle rakendamise vahel riiklikul tasandil; juhib tähelepanu sellele, et strateegiline planeerimine peab põhinema varasematel rakendamiskogemustel ja seetõttu ei tohi selline planeerimine koosnema ainult eesmärkide ja prioriteetide nimekirjast, vaid peab olema pigem edaspidine kava rakendamise hindamiseks; märgib, et kui kõne all on kodanike ja residentide õigused, tuleb seda teha alates õigusakti jõustumise esimesest päevast; on seisukohal, et nõuetekohase rakendamise saavutamiseks on vaja rohkem teha, sealhulgas komisjoni, liikmesriikide ja ametite vahelise kooskõlastamise ja koostöö kaudu ning liikmesriikide abistamise kaudu suuniste, praktilise abi ja parimate tavade vahetamise kaudu; on seisukohal, et ELi õigusaktide mis tahes rakendamatajätmise kõik põhjused tuleks kindlaks teha, neid põhjendada ja nendega tegeleda, vajaduse korral rikkumismenetluste kaudu;
A.

arvestades, et Sergei Magnitski vahistamine ja tema surm vangistuses, mis on hästi dokumenteeritud ja tähelepanuväärne juhtum inimõiguste ja põhivabaduste rikkumise kohta Venemaal, on tekitanud kahtlusi selle riigi õigusasutuste sõltumatuses ja erapooletuses ning tuletab meelde seda, et Venemaal on rohkesti dokumentaalselt tõendatud puudusi õigusriigi põhimõtete järgimisel;